بو ریقابتلر آسیا قهرمان کولوبو آدی‌له باشلاندی و آسیاداکی اؤلکه‌لرین قهرمان تیملرینین آراسیندا موختلیف فورمتلرده قورولدو و موقدماتی مرحله‌سی ناک‌اوت شکلینده یایلدی. ایسرائیلین تیملری ایلک دورد دووره‌ده بو اویونلارا حاکیم اولدولار و بو حاکیملیغین دلیلی بو اولدو کی عرب تیملری ایسرائیلین تیملریله اویناماقا ایمتیناع ائتدیلر. ۱۹۷۰-جی دوورده لوبنانین هومنتمن تیمی ایسرائیلین هاپوئل تیمینین قاباقیندا حاضیر اولمادی و قهرمانلیقی بو تیمه تقدیم ائتدی. ۱۹۷۱-جی ایلده عراقین الشورطه تیمی اوچ اویون، مقدماتی مرحله، قروپ مرحله‌سی و فینالدا،ایسرائیلین مکابی تیمینین اویونلاریندا ایشتراک ائتمدی. عراق مطبوعاتی الشرطه تیمین قهرمان حساب ائتدی و بغداددا اولاردان بیر آچیق اوتوبوسونان رژه آپاریلیب و ایستیقبال اولوندو. ایکی عرب تیمی ۱۹۷۲-جی دوورده ایسرائیلین موکاپ تیمیله اویناماقا تعهود وئرمدیلر و بو اویونلار ۱۹۷۲-جی ایلده ای‌اف‌سی طرفیندن لغو اولدو و اوندان سونرا ایسرائیل آسیا فوتبال فئدراسیونوندان قووولدو.